શબ્દોના ઉચ્ચાર જેવી વાતને આ સાઇટ કેટલી રસપ્રદ બનાવી શકે છે એ પણ જોવા જેવું છે. તમને ટેનિસનો શોખ હોય તો જાન્યુઆરી મહિામાં ઓસ્ટ્રેલિયન ઓપન ટુર્નામેન્ટ તમે રસથી જોઈ હશે, તેના મેન-વીમેન પ્લેયર્સ અને ટેનિસ સંબંધિત ઘણા શબ્દોના ઉચ્ચાર તમને ફોરવો પર મળી શકે છે. ફોરવો પર જે તે કરન્ટ ગ્લોબલ ઇવેન્ટ્સ, બ્રાન્ડ નેમ્સ, ફેસ્ટિવલ્સ વગેરેના ઉચ્ચાર પણ જાણવા-સાંભળવા મળશે. અહીં એક જ શબ્દના જુદી જુદી ભાષાના ઉચ્ચાર પણ સાંભળવા મળશે. દરેક ભાષા સાથે, એ ભાષા વિશ્વમાં કેટલા લોકો બોલે છે, ફોરવો પર તેમાંથી કેટલા લોકો સક્રિય છે, કેટલા શબ્દોના ઉચ્ચાર મળશે વગેરે માહિતી પણ મળશે.